钦定古今图书集成/明伦汇编/氏族典/第416卷 > 《廖用贤尚友录》 > 庾荜
## 钦定古今图书集成/明伦汇编/氏族典/第416卷 > 《廖用贤尚友录》 > 庾荜

按《梁书庾荜传》，“荜字休野，新野人。父深之，宋应州刺
史。荜弱冠为州迎主簿，举秀才，累迁安西主簿、尚书
殿中郎、骠骑功曹史。齐永明中，拜散骑侍郎。郁林王
即位，出为荆州别驾，迁司徒谘议参军、通直散骑常
侍。高祖平京邑，霸府建，引为骠骑功曹，迁尚书左丞，
出为会稽郡丞，行郡府事。时承凋弊之后，民多流散”，
荜抚循甚有治理。天监元年卒。